Hopman-Pokalo

Hopman-Pokalo Internacia Tenisa Federacio loko  Perto lando   speco  hala turniro retejo:  www.hopmancup.com.au 
En la monda turniro Hopman-Pokalo - angle Hopman Cup, hispane Copa Hopman, ruse Кубок Хопмана - konkuras la tutmonde plej bonaj ok naciaj teamoj pri unuopaj matĉoj kaj duoblaj paraj matĉoj de teniso. En ĉiu komparo inter du naciaj teamoj estas ludataj po unu vira kaj virina unuopaj matĉoj, kaj aldone unu duobla para matĉo (nomata mixed, do sekse "miksita"). Ĝi konsideriĝas samranga al la tutmondaj turniroj Davisa Pokalo (Davis Cup) por viraj naciaj tenisaj teamoj kaj Federacia Pokalo (Fed Cup) por virinaj naciaj tenisaj teamoj. Sian nomon la pokalo havas de la aŭstralia tenisisto Harry Hopman.

La ideo por tia regula turniro unuafoje diskutiĝis en 1984, sed daŭris ĝis la jaro 1989, kiam la unua turniro vere realiĝis. Ekde tiam la evento ĉiujare fine de decembro respektive komence de januaro okazas en la aŭstralia urbo Perto.

La reguloj por la turniro plurfoje iom ŝanĝiĝis intertempe. La nombro de la partoprenantaj naciaj teamoj alternis inter 8 (en la unua turniro 1988/89) kaj 12 (en la dua ĝis sepa eldono de la turniro). Ekde la oka eldono de la evento denove partoprenas 8 teamoj. La vico de la unuopaj matxoj komence estis virina unuopa matĉo, duobla para kaj fine vira unuopa matĉo, sed ekde la tria turnira jaro la vico estas virina, poste vira unuopa matĉoj kaj fine la duobla para matĉo, por doni al la duobla fortokomparo la eblecon eventuale decidi pri la gajnanta teamo kaj doni al ĝi publike pli altiran pozicion. Komence laŭ lotumo konkurencis po du el la entute ok teamoj, poste konkurencis po du el la kvar gajnintaj teamoj ("duon-finalo") kaj sekve en finalo la du teamoj gajnintaj en la duonfinalaj matĉoj. Ekde la deka eldono de la turniro komence interkonkurencas ĉiuj teamoj en du grupoj de entute kvar teamoj, poste sekvas duonfinalo inter la du plej sukcesaj teamoj el tiuj du grupoj, kaj fine la finalo. La nova turnira sistemo estas aparte aprezata de la publiko kaj konsiderata pli justa.
Ankaŭ la maniero kiel kvalifikigi la ok turnire partoprenantan teamojn kaj la maniero kiel disdividi la interkonkurantajn teamojn respektive teamogrupojn, ŝanĝiĝis plurfoje.

Rekorda venka temao estas tiu de Usono, kiu ĝis 2010 gajnis kvinfoje en la turniro, lastfoje en 2008.

Por la spektantoj la turniro aparte interesas pro tio, ke kutime videblas la plej bona vira kaj plej bona virina tenisistoj de ĉiu partoprenanta lando, kaj ke en la duoblaj paraj matĉoj tiuj pintaj tenisistoj eĉ kune ludas. Ekzemple foje kune partoprenis la germanaj tenisistoj Boris Becker kaj Steffi Graf, kiuj krome tre malofte kune ludis tenison kaj ne facile interharmoniis; tamen komune ili ne venkis la turniron, kvankam kun aliaj partneroj ambaŭ ja gajnis ĝin - Steffi Graf en 1993 kaj Boris Becker en 1995.

 Listo de la gajnintoj 
JaroGajninta teamoFinala malvenkintoRezultoGajnintaj tenisistoj 1989   2:0 Miloslav Mečíř, Helena Suková 1990   2:1 Emilio Sánchez, Arantxa Sánchez-Vicario 1991   3:0 Goran Prpić, Monica Seles 1992   2:1 Jakob Hlasek, Manuela Maleeva-Fragnière 1993   2:1 Michael Stich, Steffi Graf 1994   2:1 Petr Korda, Jana Novotná 1995   2:1 Boris Becker, Anke Huber 1996   2:1 Goran Ivanišević, Iva Majoli 1997   2:1 Justin Gimelstob, Chanda Rubin 1998   2:1 Karol Kucera, Karina Habšudová 1999   2:1 Mark Philippoussis, Jelena Dokić 2000   3:0 Wayne Ferreira, Amanda Coetzer 2001   2:1 Roger Federer, Martina Hingis 2002   2:1 Tommy Robredo, Arantxa Sánchez-Vicario 2003   3:0 James Blake, Serena Williams 2004   2:1 James Blake, Lindsay Davenport 2005   3:0 Dominik Hrbatý, Daniela Hantuchová 2006   2:1 Taylor Dent, Lisa Raymond 2007   2:0 Dmitrij Tursunov (Дмитрий Турсунов), Nadja Petrova (Надежда Петрова) 2008   2:1 Mardy Fish, Serena Williams 2009   2:0 Dominik Hrbatý, Dominika Cibulková 2010   2:1 Tommy Robredo, María José Martínez Sánchez 2011   2:1 John Isner, Bethanie Mattek-Sands 2012   2:0 Tomáš Berdych, Petra Kvitová 2013   2:1 Fernando Verdasco, Anabel Medina Garrigues

 Eksteraj ligiloj 

 oficiala retejo (angle)

Kategorio:Tenisaj konkursoj
Kategorio:Sporto en Aŭstralio
Kategorio:Perto